google/wiki40b huggingface dataset:
Sønder Omme

Sønder Omme er en by i Sydjylland med 1 747 innbyggere (2011), som ligger i Sønder Omme Sogn. Byen ligger i Billund kommune og tilhører Region Syddanmark.
Opprinnelig het byen Oom, som betyr «fjern lyd fra en elv». Sønder Omme ligger da også ved Omme Å og var engang en stasjonsby med jernbaneforbindelse til Grindsted.
Sønder Omme kirke er fra 1100-tallet og kalles på folkemunne for «Lange Maren». Ellers er nok byen mest kjent for sitt åpne statsfengsel, hvor blant annet byggeentreprenøren Kurt Thorsen har sonet sin straff. Sønder Omme huser også en gammel kro fra 1780, som også fungerer som hotell i dag (2007).
Det er ca. 47 kilometer til regionshovedbyen Vejle.
Maurpiggsvin

Klassifisering

Maurpinnsvinene omfatter to slekter med to, tre eller fire nålevende arter, avhengig av hvordan man klassifiserer dem. Dessuten har det eksistert noen utdødde arter som var adskillig større enn dem som fins nå.

Beskrivelse

Maurpinnsvinene har en lang tynn snute og keratiniserte pigglignende hår på ryggen, som fungerer som et ytre forsvarsverk når dyra ruller seg sammen, akkurat som piggsvin. De danner en slags lomme under seg, som eggene klekkes ut i.
Felleskomiteen for Israel

Formål

FKI er en ressurs-, mobiliserings- og referansegruppe for nettverkets medlemmer. FKI skal: a) utveksle og formidle informasjon om Israel og Midtøsten. b) drøfte og koordinere felles tiltak mellom nettverkets medlemmer. c) motvirke antisemittisme og diskriminering av Israel og det jødiske folk
Elnesvågen

Bedrifter, industri, handel

Elnesvågen har sine største hjørnesteinsbedrifter i Hustadmarmor, dumper-produsenten Moxy og Tine meierier. Jarlsbergosten er et kjent produkt som produseres hos sistnevnte. Disse tre kjennetegnes av en høy eksportandel. I sentrum finnes et utvalg av butikker, samlet rundt Torgsenteret og kjøpesenteret Bølgen.

Skoler

Elnesvågen har barne-, ungdoms- og videregående skole. Disse heter Haukås skole, Fræna ungdomsskole og Fræna videregående skole.

Idrett

Elnesvågen er sentrum for flere idrettslag, blant annet Elnesvågen og Omegn Idrettslag.
Elnesvågen stadion, en kombinert fotball- og friidrettstadion, ble bygd på slutten av 1990-tallet, og holder god standard. Frænahallen ble bygget på midten av 80-tallet og har vært godt brukt hele tiden.

Kultur og foreninger

Nordsjøfestivalen er blitt en årlig begivenhet i august. Den arrangeres av Elnesvågen småbåtforening. Fræna folkebibliotek ligger i 1. etasje i Frænahallen.
SU-85

SU-85 er en sovjetisk kanonpanserjager fra andre verdenskrig. Bestykningen bestod av en 85 mm D-5S-kanon. Ammunisjonskapasiteten var på 48 granater, og kanonen kunne bruke tre forskjellige granattyper: BR-385A og BR-365K pansersprenggranat, og O-356k sprenggranat. Den hadde en toppfart på 57 km/t, og var bygget på chassiset til stridsvognen T-34. Rundt 2050 ble produsert 1943-1944.
Diskuteket

Trivia

I 1987 hadde Fredrik Skavlan sin tv-debut (som gjest) i dette programmet. Harald Eia hadde også sin første opptreden samme år i dette programmet.
Arnold Scholten

Karriere

Arnold Scholten startet sin profesjonelle karriere i FC Den Bosch i 1983. Han har også spilt for Ajax Amsterdam, Feyenoord Rotterdam og JEF United Ichihara.
Östasiatiska museet

Tyghuset

Museets hovedbygning er flåtens gamle tøyhus som ble bygd 1699-1704 som en stall for Karl XIIs drabanter. Tegningen var ved slottsarkitekten Nicodemus Tessin d. y.
Erichius fasciatus

Utseende

En nokså liten (11 - 18 millimeter), avlangt oval, litt flat, matt svart hjortebille. Hannens mandibler er noe kortere enn hodet og har en kraftig, firkantet tann på undersiden. Hodet har en tann på hver side nær bakkanten, fasettøynene er ganske små. Pannen er bredt, U-formet innbuktet foran. Oversiden har tegninger dannet av lysbrune skjell. Hode og pronotum har opphøyde lengderibber, de på pronotum er forbundet foran slik at de danner en omvendt U, og er forlenget bakover over den fremre delen av dekkvingene. På beina er lårene svarte.

Levevis

Artene mangler flygevinger og kan ikke fly. Den lever i skog.

Utbredelse

Arten er utbredt i Chile.
Lothar Matthäus

Spillerkarriere

Matthäus startet sin fotballkarriere i Borussia Mönchengladbach som midtbanespiller. Han debuterte i Bundesliga i 1979, og ble raskt fast på laget. Han debuterte på det vesttyske landslaget i 1980, og var med i den vesttyske EM-troppen som ble europamestere samme år. Han deltok også i VM 1982, hvor Vest-Tyskland ble tapende finalist, og EM 1984, hvor vesttyskerne røk ut i det innledende gruppespillet.
Sommeren 1984 ble Matthäus kjøpt av Bayern München, hvor han ble vesttysk ligamester tre sesonger på rad, og var en av ligaens mest målfarlige midtbanespillere. I sin fjerde sesong på Olympiastadion, ble Matthäus og Bayern «bare» nummer tre, og etter denne sesongen flyttet Matthäus til Italia og Inter, hvor han ble lagkamerat med sin landsmann Andreas Brehme, og senere også Jürgen Klinsmann. På landslaget tapte Matthäus nok en VM-finale i 1986, mens man ble slått ut i semifinalen i EM på hjemmebane i 1988.
I løpet av sine fire sesonger i Inter, ble Matthäus seriemester i 1989, og gikk til topps i UEFA-cupen i 1991. Sesongen 1990/91 scoret Matthäus hele 16 mål i Serie A fra sin midtbaneposisjon, og kom på andreplass på toppscorerlisten. Etter å ha opplevd to finaletap på rad i VM, gikk også Vest-Tyskland, nå med Matthäus som kaptein, helt til topps i 1990.
Matthäus returnerte til Bayern sommeren 1992. Han gikk glipp av EM-sluttspillet i Sverige på grunn av skade. I sin andre periode i Bayern, ble Matthäus etterhvert omskolert til libero («fri» mann i midtforsvaret), og han var med på å vinne fire nye ligamesterskap, samt en ny seier i UEFA-cupen i 1996. Noen seier i den gjeveste europacupen fikk han imidlertid aldri oppleve. Det nærmeste han kom var i 1999, da Bayern ga fra seg ledelsen i sluttminuttene, og tapte finalen mot Manchester United.

Internasjonal karriere

Matthäus spilte sitt fjerde VM-sluttspill i 1994, hvor tyskerne ble slått ut i kvartfinalen. Noen måneder etter turneringen, valgte Matthäus å trekke seg tilbake fra det tyske landslaget, men da hans arvtaker på landslaget Matthias Sammer ble skadet kort tid før 1998-VM, ble Matthäus overtalt til å gjøre comeback. Han fikk dermed med seg sitt femte VM-sluttspill, og satte rekord for antall spilte VM-kamper. Matthäus er, sammen med den meksikanske keeperen Antonio Carbajal, de eneste spillerne som har deltatt i fem VM-sluttspill.
Matthäus valgte å fortsette på landslaget også etter VM-sluttspillet, og avsluttet landslagskarrieren med sitt fjerde EM-sluttspill i 2000, 20 år etter hans første sluttspill. Han forlot Bayern München samme år, og avsluttet karrieren med en halv sesong i den amerikanske klubben MetroStars. Han har senere vært trener for det ungarske landslaget, og ble i januar 2006 ansatt som trener i den brasilianske klubben Atletico Paranaense.

Personlig

Per 2017 har Lothar Matthäus vært gift fem ganger: med Silvia, Lolita Morena, Marijana Kostic, Kristina Liliana Cudinov og Anastasia Klimko.
Dyne:bolic

Dyne:bolic er en Live CD Linux-distribusjon som er basert på Ubuntu. Den er formet av behovene til media aktivister, artister og skapere som ønsker å ha et praktisk verktøy med fokus på multimedia produksjon, og består av et stort assortement med applikasjoner.
Første versjon er fra 15. mars 2005. Siste versjon er versjon 3.0.0 fra 8. september 2011. Den er basert på Ubuntus 14.04 LTS utgave.
9. november

Navnedag

Tordis, Theodor
Navnedagen er ettert den romerske soldaten Teodor som ble martyr under forfølgelsen i år 306
Kai Sjøberg

Skeid

Sjøberg ble hentet til Skeid i 1961, 25 år gammel, etter å ha scoret fem mål i en kamp for Hugin i lavere divisjoner. Han debuterte i Hovedserien den 19. mai 1961 i byderbyet mot Lyn. Sjøberg scoret begge Skeids mål i kampen, som endte 2–2.
I 1963 og 1965 vant Sjøberg cupfinalen med Skeid. Han var i 1966 også med på å ta klubbens hittil eneste seriegull. Sjøberg scoret 81 mål i løpet av 155 seriekamper for Skeid. I tillegg scoret han mange cupmål, blant annet hele seks mål da Skeid slo Raumnes & Årnes 15–0 i 1. runde 3. juni 1963.
Sjøberg var 195 cm høy og dermed en meget god hodespiller.

Eidsvold Turn

Foran 1972-sesongen flyttet Sjøberg til Gullverket, der han hadde vokst opp, og meldte seg inn i Eidsvold Turn. I hans første sesong for klubben rykket den opp til nivå to. Sjøberg avsluttet sin karriere i Eidsvold IF, som han var med og spilte opp i 4. divisjon i 1976. Han spilte for Eisvold IF så sent som i 1980.

Friidrettskarrieren

Da Sjøberg som 15-åring flyttet med familien til Oslo, meldte han seg inn i friidrettsklubben Torodd. Han ble norgesmester på 400 meter hekk i 1956, tok sølv på distansen i 1957 og bronse i 1954 og 1959. Han deltok i 14 friidrettslandskamper for Norge.
Matrosopprøret i Kiel

Matrosopprøret i Kiel, også kalt matros- og arbeideropprøret i Kiel, var et opprør som begynte i Kiel den 3. november 1918. Opprøret utløste novemberrevolusjonen, som seks dager senere skulle styrte det tyske monarkiet. Den 9. november ble det tyske keiserrike oppløst og erstattet av Weimarrepublikken.
Den 29. oktober 1918 hadde matroser i den tyske Hochseeflotte samlet seg i Wilhelmshaven, og foretatt en omfattende ordrenekt. Ordrenekten var rettet mot den tyske flåtens ordre av 24. oktober 1918. Til tross for Tysklands allerede fastslåtte nederlag under første verdenskrig, insisterte sjøkrigsledelsen på å utkjempe et slag mot den langt overlegne britiske Royal Navy.
Kornell

Beskrivelse

De fleste artene er busker eller trær, men det er også noen urter med jordstengel. Bladene sitter spredt eller motsatt; de lansettformede til ovale, helrandete og har buete nerver. Det er ingen akselblad. De fleste artene er løvfellende, men det er også noen få eviggrønne. Blomstene har fire begerblad og fire kronblad. Blomsterstanden er en kvast, skjerm eller hode. Hos noen arter sitter de små blomstene i et et tett hode og er omgitt av fire eller seks store, hvite støtteblader, som tilsynelatende ser ut som kronblad. Frukten er en steinfrukt med varige begerblad.

Utbredelse

Kornell har en vid utbredelse i de tempererte og subtropiske områdene på den nordlige halvkule. Det er spesielt mange arter i Øst-Asia og østlige Nord-Amerika. Skrubbær, canadaskrubbær og Cornus unalaschkensis er utbredt i boreale og subarktiske områder. Cornus disciflora vokser i tåkeskogene i Mellom-Amerika. På den sørlige halvkule er det to arter: Cornus peruviana i Andes sørover til Bolivia og Cornus volkensii i de østafrikanske fjellene.
I Europa forekommer fire arter naturlig: skrubbær, villkornell, vårkornell og sibirkornell. I Norge er kun skrubbær og villkornell opprinnelig viltvoksende, men alaskakornell og sibirkornell er forvillet fra hager og delvis naturalisert. Vårkornell er for varmekrevende til å kunne reprodusere i norsk klima. Mange kornellarter dyrkes i hager på grunn av blomstene, farger og mønster på bladverk, eller kvister som har sterke farger når de er nakne om vinteren. Noen arter har spiselige frukter.

Fossiler

Molekylærgenetiske studier viser at Cornus og søstergruppen Alangium skilte lag i sen kritt for omkring 80 millioner år siden. Det eldste kjente fossilet er fra campanium og ble funnet på Vancouver Island i vestlige Canada. Fossilet er en frukt som ligner på frukten hos vårkornell og nærstående arter. Den er mest lik Cornus piggae, som ellers er kjent fra paleocen i Nord-Dakota. Andre bredt aksepterte fossiler fra paleocen er blader av Cornus swingii fra Nord-Amerika og Cornus krassilovii fra Asia. En biogeografisk analyse utført av Xiang & Thomas i 2008 konkluderte med at Europa hadde vært et sentrum for spredning av alle fire undergrupper innen Cornus. Funnene av Cornus piggae og andre fossiler etter at studien ble utført tyder på at bildet ikke er så enkelt.
Store sanger om havet

Store sanger om havet er et musikkalbum med Julius Winger, utgitt i 2005. Dette er hans første plateutgivelse som soloartist.
Max-Planck-Gesellschaft

Max-Planck-Gesellschaft (MPG) (egentlig Max-Planck-Gesellschaft zur Förderung der Wissenschaften e.V., på norsk Max Planck-selskapet) er en tysk, almennyttig forskningsorganisasjon finansiert både av den føderale regjeringen og av delstatsregjeringene. Organisasjonen er oppkalt etter vitenskapsmannen og nobelprisvinneren Max Planck.
Max-Planck-Gesellschaft driver 80 forskningsinstitutter over hele Tyskland og i visse fall i andre europeiske land. Disse bærer vanligvis navnet «Max Planck-instituttet for ...». Forskningen retter seg i hovedsak mot naturvitenskap, samfunnsvitenskap og humaniora. Per 1. januar 2012 består institusjonen av 80 institutter og forskningssentre, dessuten fire institutter og et forskningssenter i utlandet. Til sammen inngår 16 873 medarbeidere, derav 5222 vitenskapelige og 4641 stipendiater. 21 514 studenter som hjelpeassistenter, bachelors, doktorander og gjesteforskere. Kvinneandelen er på 44,5 %, derav 27,5 % forskere, 55,3 vitenskapelige medarbeidere. 16,4 % av de ansatte er utenlandske medarbeidere. Blant forskerne var 33,1 % utenlandske; blant gjesteforskere 52,3 %.
Max-Planck-Gesellschaft er den ledende tyske institusjonen for grunnforskning, og regnes som en av verdens beste forskningsinstitusjoner. I 2006 ble MPG utpekt til verdens beste forskningsorganisasjon utenfor universitetene av Times Higher Education Supplement. Den ble grunnlagt under navnet Kaiser-Wilhelm-Gesellschaft (KWG) i 1911. Etter andre verdenskrig ble den bygget opp igjen med Otto Hahn som første president. Den fikk navn etter KWGs direktør i perioden 1930-1937, Max Planck.
Surzjyk

Surzjyk (ukrainsk: суржик, betyr opprinnelig mel eller brød av hvete og rug), kalles den blandingsform av ukrainsk og russisk som tales av en stor del av dagens ukrainske befolkning.
Vanliggvis benyttes russiske ord med ukrainsk grammatikk og uttale.
Blandingsformen har vokst frem ved langvarig påvirkning fra russisk språk og kultur, og diskrimineringen (tildels undertrykkelsen) av det ukrainske språk under russisk og sovjetisk styre.
Ukraina har også hatt en stor innflytting av russisktalende, særlig i sovjettiden da russisk var det offisielle språk og ble brukt av offentlige myndigheter og på høyere utdanningsinstitusjoner.
Ukrainsk har tidvis vært forbudet i skoler og i trykt form.

Noen eksempler

(surzjyk – russisk – norsk)

здєлав (jedelav) – сделал (sdelal) – har gjort

получав (polutsjav) – получал (polutsjal) – hadde fått

отдав (otdav) – отдал (otdal) – gav

первий (pervyj) – первая (pervaja) – første

вторий (vtoryj) – вторая (vtoraja)– andre

саме важне (same vazjne) – самое важное (samoje vazjnoje) – den viktigste

город (horod) – город (gorod) – by
Matteflettemose

Matteflettemose (latinsk navn hypnum cupressiforme) er en bladmose. Den tilhører flettemosefamilien og gruppen egentlige bladmoser.
Ferekydes fra Leros

Verker

Ferekydes’ store avhandlinger har gått tapt. De består av et historieverk om hans egen øy Leros (Περὶ Λέρου); et essay kalt «Om Ifigeneia» (Περὶ Ἰφιγενείας), om den tragiske datteren til Agamemnon og Klytaimnestra som ble dødsoffer til gudinnen Artemis for at grekerne skulle få vind til å seile til Troja; og Om festivalene til Dionysos (Περὶ τῶν Διονύσου ἐορτῶν). 
Hans store verk, Historiai (Historier), inneholdt ti bøker (skriftruller) av attiske slektsfortellinger og genealogier om guder og helter (inkludert Akilles og Ajax ) Disse har overlevd i fragmenter og var skrevet på jonisk gresk i den hensikt å gi etterkommerne fra tidlig på 400-tallet f.Kr. en slektsliste som viste at de nedstammet til kjente helter og halvguder i den heroiske tidsalder. Antikkens grekerne tvilte ikke på at de mytiske figurene som preget Homers Iliaden var faktiske historiske skikkelser, og det ga stor prestisje i å nedstamme fra dem.
Ferekydes modifiserte legendene, ikke for å rasjonalisere mytene, men heller for å tilpasse dem til populære oppfatning. Han utga eksempelvis en genealogi om Kimons slekt (kimonidene), og sporet dem tilbake til Filaios, sønn av Evrysakes (ikke hans bror, følge Ferekydes), slik at Kimon ikke bare kunne hevde å nedstamme fra Aias (Ajax), men også peke på hans forfedres andel for at Athen eide øya Salamis (FGH 3). Ettersom Ferekydes hadde rike oppdragsgivere som betalte for et bestemt resultat kan han ikke bli klassifisert i samme kategori som den eldre mytografen Hekataios av Miletos og dennes Genealogiai («Genealogier») som var langt mer skeptisk og kritisk.
Det mytologiske encyklopedi Bibliotheke fra 100- eller 200-tallet e.Kr.,  som har blitt karakterisert som «det mest verdifulle mytografiske verk fra antikken». Da Ferekydes var hovedkilden til dette verket, har han hatt stor betydning for ettertiden og hans verker var av stor viktighet for utviklingen av historiografien ettersom hans mytologiske fortellinger var koblet til beskrivelser av historiske figurer og hendelser. Han flyttet vekten av «handlingen til en sjalu gud» over til helter og mennesker, således plasserte årsakssammenhengen fra ren guddommelig inngripen til menneskelige beslutninger.
Ferekydes forfattet flere katasterismos (gresk: καταστερισμός; «plasseringer blant stjernene»), og av disse er de om Hyadene særlig verd å nevne ettersom han var den første som forklarte mytologien bak stjernebildet.

Bevarte tekster

De bevarte fragmentene er samlet i Felix Jacobys Die Fragmente der griechischen Historiker (nr. 3). Også av betydning er de samlede fragmentene i Early Greek Mythography av Robert Louis Fowler. De fragmentene basert på utgaven til Fowler (inkluderer en oversettelse til engelsk av William S. Morrison) er tilgjengelig i Brill's New Jacoby (nr. 3).
Perthobservatoriet

Perthobservatoriet omfatter to ulike astronomiske observatorier i Vest-Australia. Det opprinnelige observatoriet ble bygget i 1896 og ble offisielt åpnet i 1900 av John Forrest, den første den første førsteministeren i Vest-Australia. Det befant seg på Elizafjellet med utsikt over byen Perth. På 1960-tallet sørget luftforurensning fra byen Perth for at man ble tvunget til å finne en ny plassering. Det nye observatoriet ble åpnet ved Bickley, i nærheten av Gunginfjellet i Darlingfjellene. Byggingen kostet 600.000 dollar. Det nye observatoriet ble åpnet i 1966.
Onomastikk

Litterær onomastikk

I litteraturen gir man ofte personer navn som har spesiell betydning. Hensikten er å gjøre personen levende og minneverdig. I litterær onomastikk ønsker man å kartlegge forfatterens valg av og bruk av navn. Et eksempel er i forbindelse med ibsenforskningen, hvor man undersøker Ibsens bruk av både personnavn og stedsnavn.
Keiser Gaozong av Tang

Bakgrunn

Gaozong ble født som sønn av keiser Tang Taizong og het da Li Zhi. Han gikk for å være en rolig og føyelig mann uten særlig egeninitiativ. Disse karaktrertrekk skal ha vært viktige grunner til at Li Zhi i 643 ble gjort til kronprins, selv om han bare var keiserens niende sønn. Tidligere var kronprins Li Chengqian blitt umulig som fremtidig keiser på grunn av sin livsførsel. Etter alle intrigene blant prinsene favoriserte de fleste ministrene Li Zhi som tronarving.

Keiser av Kina

I 649 ble Li Zhi etter farens død keiser under tempelnavnet Gaozong. De første av hans regjeringsår ble regjeringen ført av innflytelsesrike ministre, idet Gaozong ikke var særlig initivvillig.
Tang-dynastiets enspansjonspolitikk belastet statsfinansene. Under Gaozong var imidlertid statsreservene fremdeles store nok, grunnet forgjengerdyunastiet Suis ekstreme skattenivå, slik at underskuddene lot seg dekke uten problemer. 
I vest hadde det under Gaozongs forgjenger vært en rekke sammenstøt med araberne. Keiserhoffet forsøkte derfor tidlig i 660-årene å slutte en allianse med Det bysantinske rike. Det kom riktignok til forhandlinger om dette, men noen direkte avtale nevnes ikke i noen kilder. En grunn kan ha vært at den voldsomme islamske ekspansjonen tok pause i 660-årene. 
Gaozongs innenrikspolitikk ble etterhvert mer og mer influert av den innflytelsesrike konkubine og senere keiserinne Wu Zetian.  Wu Zetian lot størsteparten av ministrene avsette eller drepe. Changsun Wuji, en av keiserens nærmeste medarbeidere, ble sendt til Guizhou. Hun klarte også å knytte til seg allierte blant de ferske tilskudd til embedsstranden. Flyttingen av hovedstaden til Luoyang bekrtraktes også som et trekk fra hennhes side til å styrke sin maktposisjon. 
Mot slutten av Gaozongs herrevelde kom det til uår. Nå begynte Wu Zetian å legge til rette for å sikre keisertronen for en av sine sønner. I 675 skal hun ha latt  kronprins Li Hong myrde. I 679 ble den nye kronpins Li Xian anklaget for et komplott mot keiseren og tvunget til selvmord. Andre sønner av Gaozong ble tvunget i indre eksil. Slik kunne Wu Zetians sønn overta keisertronen i desember 683 som keiser Zhongzong.
Nykredits Arkitekturpris

Nykredits Arkitekturpris er en dansk arkitekturpris som deles ut årlig. Den ble delt ut første gang i 1987 og består per 2014 av et beløp på 500 000 danske kroner. Prisen deles ut til en arkitektvirksomhet eller personer som har ytt en særlig innsats innefor bygningsarkitektur, bygningskunst eller byplanlegging. 
Bak Nykredits Arkitekturpris står Nykredits Fond, som er en del av finanskonsernet Nykredit.
ESO 239-2

ESO 239-2, ESO 239-IG002 eller AM 2246-490 er en irregulært formet galakse som ligger rundt 550 millioner lysår unna jorden i stjernebildet Tranen. Den er mest sannsynlig et resultat av en kollisjon eller en lengre sammensmeltningsprosess mellom to galakseer, og den vil til slutt ende opp som en elliptisk galakse. Galaksen har lange og flokete tidevannshaler som omgir galaksekjernen.
Samos rike

Samos rike var et vestslavisk rike som oppsto på 600-tallet. Samos rike eksisterte under Samo, en opprinnelig frankisk kjøpmann som kom til Böhmen i 623. Han skaffet seg stor innflytelse hos de vestslaverne som bodde i området, og grunnla et stort rike som kjempet mot blant andre avarene. Han var også i krig med merovingerkongen Dagobert I.
Samos rike strakte seg over deler av Den tsjekkiske republikk, Østerrike, Slovenia og muligens også deler av nåværende Ungarn og Slovakia. Samo regjerte i 35 år til hans død i 658. Ingen lyktes å ivareta riket hans, som falt sammen.
Semic Press

Semic Press var lenge Sveriges største tegneserieforlag, en markedsstilling som ble oppnådd gjennom oppkjøp av Centerförlaget i 1969 og Williams förlag i 1975. I dag har forlaget imidlertid kun bokutgivelser under navnet Bokförlaget Semic.
Forlaget, som er en del av konsernet Bonnier, ble grunnlagt i 1950 som datterselskap av Åhlén & Åkerlunds förlag. Navnet på forlaget var i begynnelsen Serieförlaget, og blant de første titlene som ble gitt ut var Fantomet, Blondie og Tarzan. På midten av 50-tallet ble navnet endra til Åhlén & Åkerlunds Ungdomstidninger, før det på midten av 60-tallet ble endra til sitt nåværende navn, Semic Press – ordet «Semic» var en sammenskriving av det svenske ordet serier og det engelske comic.
I 1997 solgte Bonnier sin serieutgivning til Egmont, og Semic ble gjort om til et rent bokforlag innen Bonnierkonsernet med navnet Bokförlaget Semic.
Kringkastingsrettigheter for VM i fotball 2014

Denne artikkelen er en liste over alle offisielle eller lisensierte kringkastere av VM i fotball 2014. Kringkastingsrettighetene ble solgt direkte av FIFA, eller gjennom lisensierte selskaper eller organisasjoner som Den europeiske kringkastingsunion, Organización de Televisión Iberoamericana, International Media Content, Dentsu, RS International Broadcasting & Sports Management og MP & Silva. Dette var tidenes største tv- og radiodekning av et VM i fotball. VM i Brasil ble kringkastet direkte i over 175 ulike land over hele verden. 
De norske rettighetene ble delt mellom NRK og TV 2. I Sverige var rettighetene delt mellom SVT og TV4, mens DR og TV 2 delte rettighetene i Danmark. Dette var siste gang ESPN og Univision sender et VM-sluttspill i USA, ettersom Fox Sports og Telemundo tar over tv-dekningen fra og med VM i 2018.